Spar in Plet laat sosiale media gons | Maroela Media
Foto: Facebook/ Anton Muller
'n Foto wat by die Beacon Isle Kwikspar in Plettenbergbaai geneem is, het omtrent sosiale media aan die gons. In die foto is daar 'n krat vol vrugte met 'n boodskap wat lui: "Hallo ouers, vat gerus 'n gratis vrug vir jou kinders terwyl jy inkopies doen. Ons moedig gesonde eetgewoontes aan en wil jou inkopie-ervaring so 'n klein bietjie makliker maak."
Die eienaar, Duncan Brown, sê hy het dié oulike idee oorsee by Tesco gesien en besluit om dit ook in sy winkel in te stel.
Duncan sê hy bestee baie geld en moeite daaraan om dié winkel 'n bietjie meer spesiaal te maak omdat 'n groot deel van die gemeenskap by sy winkel koop. "Ons is 'n klein gemeenskap en almal ken mekaar – ons moet vir mekaar omgee."
Vir dié eienaar is gehaltekos baie belangrik en hy meen daar is baie opsies vir mense wat gesondheidsbewus is, maar hulle is nie uitsluitlik 'n gesondheidswinkel nie. "Ek dink nie ons gaan mense se lewe verander deur vrugte gratis te gee nie, maar ons probeer om die manier hoe ons ons winkel bestuur, net 'n bietjie anders te hanteer."
Verskeie mense het dié foto gedeel en kommentaar gelewer oor die manier waarop Duncan sy winkel bestuur en ouers in ag neem.
Geloftedag: Kyk hier waar is jou naaste Geloftefees
Great idee!!! Jammer ek bly in Bloem. Bietjie ver om te ry vir inkopies. Kinders wil altyd aan iets knibbel, en dis nogal n stryd om asn n kleinding te verduidelik dat daai eetding eers joune is as jy klaar daarvoor betaal het.
Puik Duncan!!! As ek weer in Plet kom (nadat die rand herstel het na die Nene fiasco), sien jy ons beslis!!
Puik Duncan! So mooi gebaar van jou om aan jou gemeenskap te dink.
Baie geluk, Duncan! Jy het hiermee vir jou winkel myle meer 'goodwill' gekoop as 10 volskaalse advertensieveltogte! Ek sal verseker in die vervolg eerder by jou kom koop!
Ons het so 'n winkel in Centurion ook nodig. Puik Duncun 10 / 10
'n Ware "Feel Good" storie in 'n week waarin lesers papgeslaan is deur misdaad statistiek, verhale van moord en verkragting, 'n onskuldige dogtertjie wat vir haar lewe veg na 'n honde-aanval, Zuma wat die land, die rand en die wêreld skud met 'n ondeurdagte, suiwer politieke skuif!!! "Well done" Spar Plettenbergbaai & Duncan!!!